கேள்வி: ஆரோன் ரீவ் மெண்டிசு - சதுரங்க வாழ்க்கை பற்றி விளக்கவும்.
பதில்: 5 வயதில் ஆரோன் ரீவ் மெண்டிசு சதுரங்கம் விளையாடத் தொடங்கினார். இவரது குடும்பம் 2021 ஆம் ஆண்டு கனடா ஒண்டாரியோ உள்ள மிசிசாகாவிற்கு குடிபெயர்ந்தது. இவருக்கு கிராண்டுமாசுட்டர்களான சுடானி , சுவயம்சு மிசுரா மற்றும் அர்ஜுன் கல்யான் ஆகியோர் பயிற்சி அளிக்கின்றனர். 2022ஆம் ஆண்டு சூலை மாதத்தில் கனடிய திறந்தநிலை சதுரங்கப் போட்டியில் இரசுவான் பிரியோடுவுக்கு எதிரான ஆட்டத்தில் வெற்றி பெற்றதன் மூலம், 9 வயது மற்றும் 325 நாட்களில் ஒரு கிராண்டுமாசுட்டரை தோற்கடித்த இளைய கனடிய வீரர் ஆனார். 2024ஆம் ஆண்டு சனவரி மாதத்தில் 6ஆவது குத்ரேமுக் கோப்பை விரைவு தரமதிப்பீடு திறந்தநிலை போட்டியில் மந்தர் பிரதீப் லாட்டு மற்றும் அகசுட்டின் ஆகியோருடன் இணைந்து இரண்டாவது இடத்தைப் பிடித்தார். சமநிலை முறிவுப் போட்டியின் அடிப்படையில் இவர் இரண்டாவது இடத்தைப் பிடித்தார். 2024ஆம் ஆண்டு திசம்பர் மாதத்தில் வட அமெரிக்க இளைஞர் சதுரங்க வெற்றியாளர் போட்டியின் 18 வயதுக்குட்பட்டவர் பிரிவில் தங்கப் பதக்கம் வென்ற பிறகு, பன்னாட்டு சதுரங்க மாசுட்டர் பட்டத்தை வென்ற இளைய கனடிய வீரர் ஆனார். இதன் மூலம், உலகளவில் இரண்டாவது இளைய பன்னாட்டு சதுரங்க மாசுட்டர் பட்டத்தையும், 12 வயதுக்குட்பட்டவர்களுக்கான தரவரிசையில் 2ஆவது இடத்தைப் பிடித்த வீரரும் ஆனார்.